title: 2007/242/EB: 2007 m. balandžio 23 d. Tarybos sprendimas, įgyvendinantis Reglamento (EB) Nr. 423/2007 dėl ribojančių priemonių Iranui 7 straipsnio 2 dalį

text:
24.4.2007

               LT

               Europos Sąjungos oficialusis leidinys

               L 106/51

      TARYBOS SPRENDIMAS

   2007 m. balandžio 23 d.
   įgyvendinantis Reglamento (EB) Nr. 423/2007 dėl ribojančių priemonių Iranui 7 straipsnio 2 dalį
   (2007/242/EB)
   EUROPOS SĄJUNGOS TARYBA,
   atsižvelgdama į 2007 m. balandžio 19 d. Tarybos reglamentą (EB) Nr. 423/2007 (1), ypač į jo 15 straipsnio 2 dalį,
   kadangi:

               (1)

               2007 m. balandžio 19 d. Taryba priėmė Reglamentą (EB) Nr. 423/2007 dėl ribojančių priemonių Iranui. To reglamento 15 straipsnio 2 dalyje numatyta, kad Taryba sudaro, peržiūri ir iš dalies keičia jo 7 straipsnio 2 dalyje nurodytų asmenų, subjektų ir organizacijų sąrašą.

               (2)

               Taryba nustatė, kad tam tikri asmenys, subjektai ir organizacijos atitinka Reglamento (EB) Nr. 423/2007 7 straipsnio 2 dalyje nustatytas sąlygas ir todėl jie turėtų būti įtraukti į to reglamento V priedo sąrašą dėl jame nurodytų individualių ir konkrečių priežasčių,

         NUSPRENDĖ:
   1 straipsnis
   Šio sprendimo priede nurodyti asmenys, subjektai ir organizacijos įtraukiami į Reglamento (EB) Nr. 423/2007 V priedo sąrašą.
   2 straipsnis
   Šis sprendimas įsigalioja jo paskelbimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2007 m. balandžio 23 d.

            Tarybos vardu

            Pirmininkas

         F.-W. STEINMEIER

      (1)  OL L 103, 2007 4 20, p. 1.

      PRIEDAS

         „A.   Juridiniai asmenys, subjektai ir organizacijos

                     Pavadinimas

                     Identifikuojanti informacija

                     Priežastys

                     1.

                        Aerospace Industries Organisation, AIO

                     AIO, 28 Shian 5, Lavizan, Teheranas

                     AIO vykdo raketų gamybos Irane priežiūrą, įskaitant Shahid Hemmat Industrial Group, Shahid Bagheri Industrial Group ir Fajr Industrial Group, kurios įtrauktos į JTST Rezoliucijos 1737 (2006) sąrašą. Į JTST Rezoliucijos 1737 (2006) sąrašą taip pat įtrauktas AIO vadovas ir kiti du aukšto rango pareigūnai.

                     2.

                        Armament Industries

                     Pasdaran Av., PO Box 19585/777, Teheranas

                     DIO (Defence Industries Organization) filialas.

                     3.

                     Gynybos technologijų ir mokslinių tyrimų centras (Defence Technology and Science Research Centre – DTSRC) – taip pat vadinamas Mokomuoju mokslinių tyrimų institutu (Educational Research Institute) arba Moassese Amozeh Va Tahgiaghati (ERI/MAVT Co.)

                     Pasdaran Av., PO Box 19585/777, Teheranas

                     Atsako už mokslinius tyrimus ir technologinę plėtrą. DIO filialas. DTSRC vykdo didelę dalį DIO skirtų pirkimų.

                     4.

                     Jaber Ibn Hayan

                     AEOI-JIHRD P.O.Box: 11365-8486; Teheranas; 84, 20th Av. Entehaye Karegar Shomali Street; Teheranas

                        Jaber Ibn Hayan yra AEOI (Atomic Energy Organisation of Iran – Irano atominės energijos organizacijos) laboratorija vykdanti su branduolinio kuro ciklu susijusią veiklą. Iki 2003 m. Iranas pagal garantijų susitarimą nedeklaravo Teherano branduolinių tyrimų centrui (TNRC) priklausančios laboratorijos, nors joje buvo atliekama konversija.

                     5.

                        Marine Industries

                     Pasdaran Av., PO Box 19585/777, Teheranas

                     DIO filialas.

                     6.

                        Nuclear Fuel Production and Procurement Company (NFPC)

                     AEOI-NFPD, P.O.Box: 11365-8486, Teheranas/Iranas

                     AEOI Branduolinio kuro gamybos padalinys (Nuclear Fuel Production Division – NFPD) vykdo mokslinių tyrimų ir technologijų plėtros veiklą branduolinio kuro ciklo srityje, įskaitant: urano telkinių žvalgymą, kasybą, smulkinimą, konversiją ir branduolinių atliekų tvarkymą. NFPC pakeitė NFPD, AEOI dukterinę įmonę, kuri vykdo branduolinio kuro ciklo mokslinius tyrimus ir technologijų plėtrą, įskaitant konversiją ir sodrinimą.

                     7.

                        Special Industries Group

                     Pasdaran Av., PO Box 19585/777, Teheranas

                     DIO filialas.

                     8.

                        TAMAS Company

                     TAMAS vykdo su sodrinimu susijusią veiklą, kurią TATENA Tarybos ir Saugumo Tarybos reikalavimu Iranas turi nutraukti. TAMAS yra svarbiausia organizacija, kuriai priklauso keturios dukterinės įmonės; viena jų vykdo veiklą pradedant urano kasyba ir baigiant jo koncentravimu, kita atsako už urano perdirbimą, sodrinimą ir atliekas.

               B.   Fiziniai asmenys

                     Vardas ir pavardė

                     Identifikuojanti informacija

                     Priežastys

                     1.

                     Reza AGHAZADEH

                     Gimimo data: 1949 3 15, paso numeris: S4409483, galioja 2000 4 26 – 2010 4 27, išduotas: Teherane; gimimo vieta: Khoy

                     Irano atominės energijos organizacijos (AEOI) vadovas. AEOI vykdo Irano branduolinės programos priežiūrą bei yra įtraukta į JTST Rezoliucijos 1737 (2006) sąrašą.

                     2.

                     Amir Moayyed ALAI

                     Dalyvauja centrifugų surinkimo ir gamybos valdyme. TATENA Tarybos ir Saugumo Tarybos reikalavimu Iranas turi nutraukti bet kokią su sodrinimu susijusią veiklą. Toks reikalavimas apima ir visus su centrifugomis susijusius darbus. 2006 m. rugpjūčio 27 d. A. M. Alai gavo specialų Prezidento Ahmadinejad apdovanojimą už vaidmenį centrifugų surinkimo ir gamybos valdyme.

                     3.

                     Mohammed Fedai ASHIANI

                     Dalyvauja amonio uranilo karbonato (AUC) gamybos ir Natanz sodrinimo komplekso valdymo veikloje. Iranas turi nutraukti visą su sodrinimu susijusią veiklą. 2006 m. rugpjūčio 27 d. M. F. Ashiani gavo specialų Prezidento Ahmadinejad apdovanojimą už vaidmenį AUC gamybos procese bei už vaidmenį Natanz (Kashan) sodrinimo komplekso valdyme ir inžinieriniame projektavime.

                     4.

                     Haleh BAKHTIAR

                     Dalyvauja 99,9 % koncentracijos magnio gamyboje. 2006 m. rugpjūčio 27 d. Bakhtiar gavo specialų Prezidento Ahmadinejad apdovanojimą už vaidmenį 99,9 % koncentracijos magnio gamyboje. Tokio grynumo magnis naudojamas gaminti urano metalui, kuris gali būti panaudotas branduoliniams ginklams skirtų medžiagų lydiniuose. Iranas atsisakė leisti TATENA susipažinti su urano metalo gamybos naudojant pusrutulių formas (toks gamybos būdas taikomas tik branduolinių ginklų naudojimo srityje) dokumentu.

                     5.

                     Morteza BEHZAD

                     Dalyvauja centrifugų komponentų gamyboje. Iranas turi nutraukti visą su sodrinimu susijusią veiklą. Toks reikalavimas apima ir visus su centrifugomis susijusius darbus. 2006 m. rugpjūčio 27 d. M. Behzad gavo specialų Prezidento Ahmadinejad apdovanojimą už vaidmenį gaminant sudėtingus ir tikslius centrifugų komponentus.

                     6.

                     Dr Hoseyn (Hossein) FAQIHIAN

                        NFPC adresas: AEOI-NRC P.O.Box: 11365-8486 Teheranas/Iranas

                        AEOI priklausančios Nuclear Fuel Production and Procurement Company (NFPC) atstovas ir generalinis direktorius. AEOI vykdo Irano branduolinės programos priežiūrą bei yra įtraukta į JTST Rezoliucijos 1737 (2006) sąrašą. NFPC vykdo su sodrinimu susijusią veiklą, kurią TATENA Tarybos ir Saugumo Tarybos reikalavimu Iranas turi nutraukti.

                     7.

                     Seyyed Hussein (Hossein) HUSSEINI (HOSSEINI)

                     AEOI pareigūnas, dalyvaujantis sunkiojo vandens tiriamojo reaktoriaus (IR40) projekte Arak vietovėje. JTST Rezoliucijoje 1737 (2006) reikalaujama, kad Iranas nutrauktų visą darbą dėl su sunkiuoju vandeniu susijusių projektų.

                     8.

                     M. Javad KARIMI SABET

                        Novin Energy Company prezidentas. Be to, 2006 m. rugpjūtį M. J. Karimi Sabet gavo Prezidento Ahmadinejad apdovanojimą už vaidmenį Natanz vietovėje esančių branduolinių įrenginių projektą, pagaminimą, montavimą ir paleidimą.

                     9.

                     Said Esmail KHALILIPOUR

                     AEOI vadovo pavaduotojas. AEOI vykdo Irano branduolinės programos priežiūrą bei yra įtraukta į JTST Rezoliucijos 1737 (2006) sąrašą.

                     10.

                     Ali Reza KHANCHI

                        NRC adresas: AEOI-NRC P.O.Box: 11365-8486 Teheranas/Iranas; Faksas: (+ 9821) 802 14 12

                     AEOI priklausančio Teherano branduolinių tyrimų centro (Tehran Nuclear Research Center) vadovas. TATENA toliau siekia gauti Irano paaiškinimus dėl plutonio atskyrimo eksperimentų, vykdomų TNRC, taip pat dėl stipriai įsodrinto urano dalelių, rastų aplinkos mėginiuose, paimtuose Karaj atliekų saugykloje, kurioje saugomi konteineriai, skirti nusodrinto urano taikiniams, naudojamiems tuose eksperimentuose, saugoti. AEOI vykdo Irano branduolinės programos priežiūrą bei yra įtraukta į JTST Rezoliucijos 1737 (2006) sąrašą.

                     11.

                     Hamid Reza MOHAJERANI

                     Dalyvauja Esfahan Urano konversijos įrenginio (Uranium Conversion Facility – UCF) gamybos valdyme. 2006 m. rugpjūčio 27 d. H.-R. Mohajerani gavo specialų Prezidento Ahmadinejad apdovanojimą už vaidmenį UCF gamybos valdyme bei už UF6 bloko planavimą, statybą ir instaliavimą (UF6 yra sodrinimo žaliava).

                     12.

                     Houshang NOBARI

                        Dalyvauja Natanz sodrinimo komplekso valdyme. TATENA Tarybos ir Saugumo Tarybos reikalavimu Iranas turi nutraukti visą su sodrinimu susijusią veiklą. Tokia veikla apima ir veiklą, vykdomą Natanz (Kashan) sodrinimo komplekse. 2006 m. rugpjūčio 27 d. H. Nobari gavo specialų Prezidento Ahmadinejad apdovanojimą už vaidmenį sėkmingai valdant ir vykdant Natanz (Kashan) komplekso planą.

                     13.

                     Dr. Javad RAHIQI

                     AEOI priklausančio Esfahan branduolinių technologijų centro (Esfahan Nuclear Technology Centre) vadovas. Centras vykdo Esfahan urano konversijos įrenginio priežiūrą. TATENA Tarybos ir Saugumo Tarybos reikalavimu Iranas turi nutraukti visą su sodrinimu susijusią veiklą. Toks reikalavimas apima ir visus su urano konversija susijusius darbus. AEOI vykdo Irano branduolinės programos priežiūrą bei yra įtraukta į JTST Rezoliucijos 1737 (2006) sąrašą.

                     14.

                     Abbas RASHIDI

                     Dalyvauja sodrinimo darbuose Natanz komplekse. TATENA Tarybos ir Saugumo Tarybos reikalavimu Iranas turi nutraukti visą su sodrinimu susijusią veiklą. 2006 m. rugpjūčio 27 d. A. Rashidi gavo specialų Prezidento Ahmadinejad apdovanojimą už vadovavimą ir žymų vaidmenį sėkmingai eksploatuojant 164 centrifugų sodrinimo kaskadą Natanz komplekse.

                     15.

                     Abdollah SOLAT SANA

                     Esfahan vietovėje esančio Urano konversijos įrenginio (Uranium Conversion Facility – UCF) direktorius. Įrenginys gamina žaliavą (UF6) Natanz komplekso sodrinimo įrenginiams. 2006 m. rugpjūčio 27 d. A. Solat Sana gavo specialų Prezidento Ahmadinejad apdovanojimą už savo vaidmenį.“


title: 2016 m. vasario 15 d. Tarybos sprendimas (BUSP) 2016/220, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei

text:
17.2.2016

               LT

               Europos Sąjungos oficialusis leidinys

               L 40/11

         TARYBOS SPRENDIMAS (BUSP) 2016/220
   2016 m. vasario 15 d.
   kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. vasario 15 d. Taryba priėmė Sprendimą 2011/101/BUSP (1);

               (2)

               Taryba, atsižvelgdama į politinius pokyčius Zimbabvėje, atliko Sprendimo 2011/101/BUSP peržiūrą;

               (3)

               ribojamųjų priemonių galiojimas turėtų būti pratęstas iki 2017 m. vasario 20 d.;

               (4)

               ribojamosios priemonės turėtų būti toliau taikomos septyniems asmenims ir vienam subjektui, nurodytiems Sprendimo 2011/101/BUSP I priede. Ribojamųjų priemonių galiojimo sustabdymas turėtų būti atnaujintas penkiems asmenims, išvardytiems Sprendimo 2011/101/BUSP II priede;

               (5)

               Sprendimas 2011/101/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/101/BUSP iš dalies keičiamas taip:

               1)

               10 straipsnis pakeičiamas taip:
               „10 straipsnis
               1.   Šis sprendimas įsigalioja jo priėmimo dieną.
               2.   Šis sprendimas taikomas iki 2017 m. vasario 20 d.
               3.   4 straipsnio 1 dalyje ir 5 straipsnio 1 bei 2 dalyse nurodytos priemonės tiek, kiek jos taikomos II priede išvardytiems asmenims, sustabdomos iki 2017 m. vasario 20 d.
               Sustabdymas peržiūrimas kas tris mėnesius.
               4.   Šis sprendimas nuolat peržiūrimas ir atnaujinamas arba atitinkamai iš dalies keičiamas, jei Taryba mano, kad jo tikslai nebuvo pasiekti.“

               2)

               I priedas pakeičiamas šio sprendimo I priede pateiktu tekstu.

               3)

               II priedas pakeičiamas šio sprendimo II priede pateiktu tekstu.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. vasario 15 d.

            Tarybos vardu

            Pirmininkė

         F. MOGHERINI

      (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).

      I PRIEDAS

            „I PRIEDAS
            4 IR 5 STRAIPSNIUOSE NURODYTI ASMENYS IR SUBJEKTAI
            I.   Asmenys

                        Vardas, pavardė (ir kiti vardai)

                        Tapatybės informacija

                        Įtraukimo į sąrašą priežastys

                        1.

                        Mugabe, Robert Gabriel

                        Prezidentas, gimęs 1924 m. vasario 21 d.
                        Paso Nr. AD001095.

                        Vyriausybės vadovas, atsakingas už veiklą, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai.

                        2.

                        Mugabe, Grace

                        Gimusi 1965 m. liepos 23 d.
                        Paso Nr. AD001159.
                        Identifikavimo Nr. 63-646650Q70.

                        Susijusi su ZANU-PF (Zimbabvės Afrikos nacionalinė sąjunga (Patriotinis frontas)) vyriausybės frakcija. 2002 m. užgrobė ūkį „Iron Mask Estate“, įtariama neteisėtai gavusi daug pelno iš deimantų kasybos.

                        3.

                        Bonyongwe, Happyton Mabhuya

                        Centrinės žvalgybos organizacijos generalinis direktorius, gimęs 1960 m. lapkričio 6 d.
                        Paso Nr. AD002214.
                        Identifikavimo Nr. 63-374707A13.

                        Vyresnysis saugumo pareigūnas, glaudžiai susijęs su ZANU-PF vyriausybės frakcija ir prisidėjęs formuojant represinę valstybės politiką arba jai vadovaujant. Kaltinamas esant atsakingu už Judėjimo už demokratinę pertvarką aktyvistų grobimu, kankinimu ir nužudymu 2008 m. birželio mėn.

                        4.

                        Chihuri, Augustine

                        Policijos komisaras, gimęs 1953 m. kovo 10 d.
                        Paso Nr. AD000206.
                        Identifikavimo Nr. 68-034196M68.

                        Vyresnysis policijos pareigūnas ir jungtinės operacinės vadovybės narys, glaudžiai susijęs su ZANU-PF represine politika. Viešai prisipažino remiantis ZANU-PF, pažeisdamas Policijos aktą. 2009 m. birželio mėn. įsakė policijai nutraukti visas bylas, susijusias su nužudymais, įvykdytais rengiantis 2008 m. birželio mėn. prezidento rinkimams.

                        5.

                        Chiwenga, Constantine

                        Zimbabvės gynybos pajėgų vadas, generolas (buvęs kariuomenės vadas, generolas leitenantas), gimęs 1956 m. rugpjūčio 25 d.
                        Paso Nr. AD000263.
                        Identifikavimo Nr. 63-327568M80.

                        Jungtinės operacinės vadovybės narys, prisidėjęs formuojant represinę valstybės politiką arba jai vadovaujant. Naudojo armiją ūkiams užgrobti. 2008 m. rinkimų metu buvo vienas iš pagrindinių smurto, susijusio su papildomo prezidento rinkimų turo procesu, kurstytojų.

                        6.

                        Shiri, Perence (dar žinomas kaip Bigboy) Samson Chikerema

                        Oro pajėgų maršalas (oro pajėgos), gimęs 1955 m. lapkričio 1 d.
                        Identifikavimo Nr. 29-098876M18.

                        Vyresnysis karininkas ir ZANU-PF jungtinės operacinės vadovybės narys; prisidėjęs formuojant represinę valstybės politiką arba jai vadovaujant. Dalyvavo politinio smurto veiksmuose, be kita ko, per 2008 m. rinkimus, Vakarų Mašonalande (Mashonaland West) ir Chiadzvoje (Chiadzwa).

                        7.

                        Sibanda, Phillip Valerio (dar žinomas kaip Valentine)

                        Zimbabvės nacionalinės armijos vadas, generolas leitenantas, gimęs 1956 m. rugpjūčio 25 d. arba 1954 m. gruodžio 24 d.
                        Identifikavimo Nr. 63-357671H26.

                        Vyresnysis karininkas, palaikantis ryšius su Vyriausybe ir prisidėjęs formuojant represinę valstybės politiką arba jai vadovaujant.

                  II.   Subjektai

                        Pavadinimas

                        Tapatybės informacija

                        Įtraukimo į sąrašą priežastys

                        1.

                        Zimbabwe Defence Industries (Zimbabvės gynybos pramonė)

                        10th floor, Trustee House, 55 Samora Machel Avenue, PO Box 6597, Hararė, Zimbabvė.

                        Susijusi su Gynybos ministerija ir ZANU-PF vyriausybės frakcija.“

      II PRIEDAS

            „II PRIEDAS
            10 STRAIPSNIO 3 DALYJE NURODYTI ASMENYS
            Asmenys
            Vardas, pavardė (ir kiti vardai)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (dar žinomas kaip Bigboy) Samson Chikerema

                        5.

                        Sibanda, Phillip Valerio (dar žinomas kaip Valentine)“